
9 Ιανουάριου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 7 


ΑΠΟΦΑΣΕΙΣ 

Αριθμ. Π2Α-58769 

Αναδιοργάνωση της ΣΤ' Γενικής Διεύθυνσης 
Προσωπικού, Διοικητικής Οργάνωσης και Οι¬ 
κονομικής Διαχείρισης, της ΣΤ4 Διεύθυνσης Οι¬ 
κονομικής Διοίκησης και της ΣΤ5 Διεύθυνσης 
Προμηθειών και Λειτουργικών Δαπανών του 
Υπουργείου Εξωτερικών. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ - ΟΙΚΟΝΟΜΙΚΩΝ - 
ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1 .Τις διατάξειςτου άρθρου 69Γ του ν. 4270/2014 «Αρ¬ 
χές δημοσιονομικής διαχείρισης και εποπτείας (ενσω¬ 
μάτωση της Οδηγίας 2011/85/ΕΕ) - δημόσιο λογιστικό 
και άλλες διατάξεις» (Α' 143), όπως αυτό προστέθηκε 
με την παρ. 24 του άρθρου 10 του ν. 4337/2015 (Α' 129) 
και συμπληρώθηκε με την παρ. 4 του άρθρου 58 του 
ν. 4438/2016 (Α'220). 

2. Την υπ'αριθμ. 2/16570/0026/13-5-2016 κοινή υπουρ¬ 
γική απόφαση «Καθορισμός διαδικασίας και εξειδίκευση 
μεταφερόμενων αρμοδιοτήτων από τις Υπηρεσίες Δη¬ 
μοσιονομικού Ελέγχου/Ειδικό Λογιστήριο στις Οικονο¬ 
μικές Υπηρεσίες των Φορέων της Γενικής Κυβέρνησης» 
(ΦΕΚ Β' 1381 - ΑΔΑ: 6ΡΩΣΗ-ΞΝΛ). 

3. Τις διατάξειςτου Οργανισμού του Υπουργείου Εξω¬ 
τερικών, όπως αυτός κυρώθηκε με το άρθρο πρώτο του 
ν. 3566/2007 «Κύρωση ως Κώδικα του "Οργανισμού του 
Υπουργείου Εξωτερικών"» (Α' 117). 

4. Τις διατάξεις του άρθρου 9 του ν. 4148/2013 «Σύστα¬ 
ση Γραφείου Ελληνικής Προεδρίας και άλλες διατάξεις» 
(Α' 99), με το οποίο τροποποιήθηκε η παράγραφος 12α 
του άρθρου 49 του ν. 3943/2011 «Καταπολέμηση της 
φοροδιαφυγής, στελέχωση των ελεγκτικών υπηρεσιών 
και άλλες διατάξεις αρμοδιότητας Υπουργείου Οικονο¬ 
μικών» (Α' 66). 

5. Το π.δ. 230/1998 «Αρμοδιότητες-διάρθρωση της 
Κεντρικής Υπηρεσίας του Υπουργείου Εξωτερικών» 
(Α' 177), όπως τροποποιήθηκε και ισχύει. 


6. Το π.δ. 122/2003 «Οργανισμός της Γενικής Γραμμα¬ 
τείας Απόδημου Ελληνισμού (Γ.Γ.Α.Ε.) του Υπουργείου 
Εξωτερικών (Α' 107). 

7. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα» που κυρώθηκε με 
το άρθρο πρώτο του π.δ. 63/2005» (Α' 98). 

8. Το π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και 
Υφυπουργών» (ΦΕΚ Α' 116). 

9. Το π.δ. 123/2016 «Ανασύσταση και μετονομασία Υπ. 

Διοικητικής Μεταρρύθμισης και Ηλεκτρονικής Διακυ¬ 
βέρνησης.... Μετονομασία Υπ. Εσωτερικών και Διοικη¬ 
τικής Ανασυγκρότησης.(ΦΕΚΑ' 208). 

10. Το π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (ΦΕΚ Α' 210). 

11. Την υπ' αριθμ. Υ29/8-10-2015 απόφαση του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (ΦΕΚ Β' 2168). 

12. Τις εγκυκλίους του Γενικού Λογιστηρίου του Κρά¬ 
τους αριθμ. 2/51290/0026/2.6.2016 με θέμα την παροχή 
οδηγιών επί της αριθμ. 2/16570/0026/13-5-2016 κοινής 
υπουργικής απόφασης (ΑΔΑ: 9637Η-ΩΛΦ) και αριθμ. 
2/77786/0026/26.9.2016 με θέμα «Αναδιοργάνωση των 
Γενικών Διευθύνσεων Οικονομικών Υπηρεσιών» (ΑΔΑ: 
6ΞΓΑΗ-ΦΒΑ). 

13. Τοπόρισματης Ομάδας Εργασίας, η οποία συστάθη- 
κε και συγκροτήθηκε με την υπ'αριθμ. 33520/21.07.2016 
απόφαση του Υπουργού Εξωτερικών, στο πλαίσιο του 
καθορισμού της διαδικασίας και εξειδίκευσης μεταφερο- 
μένων αρμοδιοτήτων από τις Υπηρεσίες Δημοσιονομι¬ 
κού Ελέγχου/Ειδικό Λογιστήριο στις Οικονομικές Υπηρε¬ 
σίες Φορέων της Γενικής Κυβέρνησης (ΑΔΑ: ΩΦΔΙ Ε-ΔΚο). 

14. Την υπ'αριθμ. πρωτ. ΑΠΦ.58885/22.12.2016 εισή¬ 
γηση της ΣΤ' Γενικής Διευθύντριας Προσωπικού, Διοι¬ 
κητικής Οργάνωσης και Οικονομικής Διαχείρισης του 
Υπουργείου Εξωτερικών. 

15. Την ανάγκη αποτελεσματικής λειτουργίας του 
συστήματος διαχείρισης και ελέγχου δαπανών από 
1.1.2017. 

16. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 7/09.01.2017 


Άρθρο 1 

1. Κατανέμουμε τις αρμοδιότητες της παραγράφου 1 
του άρθρου 69Γ του ν. 4270/2014, όπως αυτές εξειδι¬ 
κεύτηκαν στην παράγραφο 2 του άρθρου 1 της αριθμ. 
2/16570/0026 κοινής υπουργικής απόφασης, σε οργα¬ 
νικές μονάδες της ΣΤ' Γενικής Διεύθυνσης Π ροσωπικού, 
Διοικητικής Οργάνωσης και Οικονομικής Διαχείρισης 
του Υπουργείου Εξωτερικών, η οποία για το σκοπό αυτό 
αναδιοργανώνεται ως ακολούθως: 

α) Το Τμήμα Παγίας Προκαταβολής της ΣΤ4 Δ/νσης 
Οικονομικής Διοίκησης καταργείται και οι αρμοδιότητες 
του μεταφέρονται στο συνιστώμενο με την παρούσα Αυ¬ 
τοτελές Γραφείο Προϋπολογισμού και Δημοσιονομικών 
Αναφορών και στο συνιστώμενο με την παρούσα Τμήμα 
Λογιστικής Παρακολούθησης, Πληρωμής Δαπανών και 
Λοιπών Οικονομικών Θεμάτων. 

β) Συνιστάται Τμήμα Λογιστικής Παρακολούθησης, 
Πληρωμής Δαπανών και Λοιπών Οικονομικών Θεμάτων 
υπαγόμενο στη ΣΤ4 Διεύθυνση Οικονομικής Διοίκησης. 

γ) Καταργείται το Τμήμα Δαπανών Εθνικών Αναγκών 
και Διεθνών Υποχρεώσεων, Απορρήτων και Ειδικών Ανα¬ 
γκών της ΣΤ5 Διεύθυνσης Προμηθειών και Λειτουργικών 
Δαπανών και οι αρμοδιότητες του μεταφέρονται στο 
Τμήμα Προμηθειών και Λειτουργικών Δαπανών Κεντρι¬ 
κής Υπηρεσίας της ΣΤ5 Διεύθυνσης Προμηθειών και 
Λειτουργικών Δαπανών. 

δ) Καταργείται το Τμήμα Οικονομικού της Διεύθυνσης 
Διοικητικής Υποστήριξης της Γενικής Γραμματείας Αποδή¬ 
μου Ελληνισμού (Γ.Γ.Α.Ε.) του Υπουργείου Εξωτερικών και οι 
αρμοδιότητες του μεταφέρονται και κατανέμονται στις αρ¬ 
μόδιες οικονομικές υπηρεσίες του Υπουργείου Εξωτερικών. 

ε) Καταργείται το Τμήμα Προϋπολογισμού της ΣΤ4 
Δ/νσης Οικονομικής Διοίκησης και οι αρμοδιότητες 
του μεταφέρονται στο συνιστώμενο με την παρούσα 
Αυτοτελές Γραφείο Προϋπολογισμού και Δημοσιονομι¬ 
κών Αναφορών υπαγόμενο στη ΣΤ' Γενική Διεύθυνση 
Προσωπικού, Διοικητικής Οργάνωσης και Οικονομικής 
Διαχείρισης. 

στ) Συνιστώνται στη ΣΤ4 Δ/νση Οικονομικής Διοίκη¬ 
σης 2 τμήματα: 

α) Ελέγχου, Εκκαθάρισης και έκδοσης εντολών πλη¬ 
ρωμής δαπανών Κεντρικής Υπηρεσίας και 
β) Ελέγχου, Εκκαθάρισης και έκδοσης εντολών πλη¬ 
ρωμής δαπανών Εξωτερικής Υπηρεσίας. 

2. Συνεπείατων παραπάνω αντικαθίστανται τα άρθρα 
44,45,50 και 51 του π.δ. 230/1998, όπως ισχύει, και προ¬ 
στίθεται άρθρο 50Α, ως ακολούθως: 

«Άρθρο 44 

ΣΤ' ΓΕΝΙΚΗ ΔΙΕΥΘΥΝΣΗ ΠΡΟΣΩΠΙΚΟΥ, 
ΔΙΟΙΚΗΤΙΚΗΣ ΟΡΓΑΝΩΣΗΣ 
ΚΑΙ ΟΙΚΟΝΟΜΙΚΗΣ ΔΙΑΧΕΙΡΙΣΗΣ 
1. Η ΣΤ' Γενική Διεύθυνση είναι αρμόδια για: 
α.Το γενικό συντονισμό του συνόλου των διοικητικών 
και οικονομικών θεμάτων που ανήκουν στην αρμοδιότη¬ 
τα των Α', Β', Γ', Δ' και Ε' Γενικών Διευθύνσεων και των 
λοιπών Υπηρεσιών. 

β. Το γενικό συντονισμό των Διευθύνσεων, που υπά¬ 
γονται σε αυτή. 


2. Ειδικότερα η ΣΤ' Γενική Διεύθυνση είναι αρμόδια για: 
α.Τη μελέτη και εισήγηση για τη λήψη αποφάσεων για 
τον έγκαιρο προσδιορισμό κατά κατηγορίες των ανα¬ 
γκών του Υπουργείου σε προσωπικό, υλικό και εγκατα¬ 
στάσεις για την πλήρη στελέχωση και εφοδιασμό των 
διαφόρων Υπηρεσιών του. 

β.Το χειρισμό όλων των θεμάτων προσωπικού, όπως 
για παράδειγμα όσων ανάγονται στο διορισμό ή την πρό¬ 
σληψη, τη γενική υπηρεσιακή εξέλιξη, την τοποθέτηση 
και τη μετακίνηση του, την κλήση στο Κέντρο των Προϊ¬ 
σταμένων των Αρχών της Εξωτερικής Υπηρεσίας και άλ¬ 
λων υπαλλήλων για εκτέλεση υπηρεσίας, τις αποσπάσεις. 

γ. Τη μελέτη σε συνεργασία με τις άλλες Γενικές Δι¬ 
ευθύνσεις και διατύπωση προτάσεων για την ίδρυση 
νέων Αρχών της Εξωτερικής Υπηρεσίας ή την κατάργηση 
υφισταμένων. 

δ. Τη διασφάλιση της επικοινωνίας της Κεντρικής 
Υπηρεσίας του Υπουργείου με τις Αρχές της Εξωτερι¬ 
κής Υπηρεσίας. 

ε. Τη σύνταξη μελετών και υποβολή εισηγήσεων για 
την οργάνωση, λειτουργία και εκπλήρωση της αποστο¬ 
λής του Υπουργείου Εξωτερικών. 

στ.Την εφαρμογή συστημάτων διοίκησης ολικής ποι¬ 
ότητας και μέτρησης της ποιότητας και αποδοτικότητας 
της διοικητικής δράσης των Υπηρεσιών του Υπουργείου 
Εξωτερικών. 

ζ. Τη σύνταξη του ετήσιου προϋπολογισμού για την 
κάλυψη των αναγκών των Διευθύνσεων και Υπηρεσιών, 
που υπάγονται σε αυτή, τη σύνταξη του ετήσιου προϋ¬ 
πολογισμού του Υπουργείου Εξωτερικών και την παρα¬ 
κολούθηση της πορείας των πιστώσεών του. 

η. Τη συγκέντρωση των δικαιολογητικών όλων των 
δαπανών της Κεντρικής και Εξωτερικής Υπηρεσίας και 
την προώθησή τους στις αρμόδιες υπηρεσίες ελέγχου 
για την εκκαθάρισή τους. 

θ. Την έγκαιρη πληρωμή των υποχρεώσεων του Ελ¬ 
ληνικού Δημοσίου σύμφωνα με την ελληνική και ευρω¬ 
παϊκή νομοθεσία. 

ι. Τη διασφάλιση της τήρησης και της ορθής εφαρ¬ 
μογής των δημοσιολογιστικών κανόνων καθώς και της 
νομιμότητας και κανονικότητας των δαπανών. 

ια.Τη διαχείριση της Παγίας Προκαταβολής της Κεντρι¬ 
κής Υπηρεσίας του Υπουργείου Εξωτερικών. 

ιβ. Την παροχή των απαραίτητων στοιχείων και πλη¬ 
ροφοριών της αρμοδιότητάς της στα άλλα Υπουργεία, 
Υπηρεσίες και Οργανισμούς για τη χάραξη της γενικής 
πολιτικής τους και την αντιμετώπιση των παρουσιαζομέ- 
νων εκάστοτε προβλημάτων και υποθέσεών τους. 

ιγ. Την παρακολούθηση, συντονισμό και έλεγχο του 
έργου των διπλωματικών αρχών για τα θέματα της αρ¬ 
μοδιότητάς της. 

ιδ. Την παροχή κατευθύνσεων και οδηγιών στις αρχές της 
Εξωτερικής Υπηρεσίας για τα θέματα της αρμοδιότητάςτης. 

ιε. Τη μελέτη και σύνταξη σχεδίων για τα οικονομικά 
και τεχνικά θέματα του Υπουργείου Εξωτερικών. 

Άρθρο 45 

Αρμοδιότητες - Διάρθρωση 
1. Η ΣΤ' Γενική Διεύθυνση Προσωπικού, Διοικητικής 
Οργάνωσης και Οικονομικής Διαχείρισης περιλαμβάνει: 

α.Την Κρυπτογραφική Υπηρεσία, 
β. Την ΣΤ1 Διεύθυνση Προσωπικού και Διοικητικής 
Οργάνωσης. 

γ. Την ΣΤ2 Διεύθυνση Μηχανογράφησης, Τηλεπικοι¬ 
νωνιών και Πληροφορικής. 

δ. Την ΣΤ3 Διεύθυνση Διεκπεραίωσης και Διπλωματι¬ 
κού Ταχυδρομείου. 

ε.Την ΣΤ4 Διεύθυνση Οικονομικής Διοίκησης. 
στ.ΤηνΣΤ5 Διεύθυνση Προμηθειών και Λειτουργικών 
Δαπανών. 

ζ. Το Αυτοτελές Γραφείο Προϋπολογισμού και Δημο¬ 
σιονομικών Αναφορών, 
η.Τη Μεταφραστική Υπηρεσία. 

Θ.Το Γραφείο Ασφαλείας. 

2. Οι αρμοδιότητες των Διευθύνσεων καθορίζονται 
στα επόμενα άρθρα.» 

«Άρθρο 50 

ΣΤ 4 Διεύθυνση Οικονομικής Διοίκησης 

Αρμοδιότητες - Διάρθρωση 

1. Η ΣΤ4 Διεύθυνση Οικονομικής Διοίκησης είναι αρ¬ 
μόδια για τον έλεγχο, εκκαθάριση και ενταλματοποίηση 
αποδοχών Ανθρώπινου Δυναμικού, των Μεταθέσεων και 
Υπηρεσιακών Μετακινήσεων καθώς και πάσης φύσεως 
αποζημιώσεων του Ανθρωπίνου Δυναμικού, των δαπα¬ 
νών Κεντρικής και Εξωτερικής Υπηρεσίας καθώς και των 
Πληρωμών και Λοιπών Οικονομικών Θεμάτων. 

2. Η ΣΤ4 Διεύθυνση Οικονομικής Διοίκησης περιλαμ¬ 
βάνει πέντε (5) Τμήματα. 

IΤμήμα: Αποδοχών Ανθρωπίνου Δυναμικού. 

ΙΙΤμήμα: Μεταθέσεων και Υπηρεσιακών Μετακινήσεων. 
III Τμήμα: Ελέγχου, Εκκαθάρισης και έκδοσης εντολών 
πληρωμής δαπανών Κεντρικής Υπηρεσίας. 

ίνΤμήμα: Ελέγχου, Εκκαθάρισης και έκδοσης εντολών 
πληρωμής δαπανών Εξωτερικής Υπηρεσίας. 

V Τμήμα: Πληρωμής Δαπανών και Λοιπών Οικονομι¬ 
κών Θεμάτων. 

3. Η αρμοδιότητα κατά Τμήμα της ΣΤ4 Διεύθυνσης 
κατανέμεται ως ακολούθως: 

I Τμήμα: Αποδοχών Ανθρωπίνου Δυναμικού 
Στην αρμοδιότητα του Τμήματος ανήκει η διαχείριση 
για δαπάνες αποδοχών, συντάξεων, πρόσθετων αμοι¬ 
βών, αποζημιώσεων και με οποιαδήποτε άλλη ονομα¬ 
σία καταβαλλόμενων απολαβών του πάσης φύσεως 
προσωπικού του Υπουργείου, των φυσικών προσώπων 
με οποιοσδήποτε τύπου μίσθωση έργου ή παροχής 
ανεξάρτητων υπηρεσιών ή έμμισθης εντολής, καθώς 
και αποζημιώσεων φοιτητών και σπουδαστών για την 
πρακτική τους άσκηση σε υπηρεσίες του Υπουργείου. 
Ειδικότερα ανήκουν: 

α) Η μισθοδοσία και άλλες συναφείς παροχές στο προ¬ 
σωπικό της Κεντρικής και Εξωτερικής Υπηρεσίας. 

β) Η παροχή στοιχείων, βεβαιώσεων και οδηγιών για 
πάσης φύσεως αποδοχές και άλλες παροχές. 

γ) Ο έλεγχος νομιμότητας και κανονικότητας καθώς και 
η εκκαθάριση των δαπανών αρμοδιότηταςτμήματος με 
βάση τα πλήρη και νόμιμα δικαιολογητικά αυτών. 


δ) Ο έλεγχος της τήρησης των περί ανάληψης υπο¬ 
χρεώσεων διατάξεων και παροχή βεβαίωσης επί των 
σχεδίων των σχετικών πράξεων, για την ύπαρξη της 
απαιτούμενης πίστωσης και για τη μη υπέρβαση του 
οριζόμενου κάθε φορά από το αρμόδιο όργανο ποσο¬ 
στού διάθεσης της πίστωσης. 

ε) Η έκδοση τίτλου για την πληρωμή δαπανών, σε 
συνεργασία με την Ενιαία Αρχή Πληρωμών, μέσα στα 
καθοριζόμενα κατά μήνα όρια πληρωμών και εντόςτων 
προβλεπομένων προθεσμιών από το ενωσιακό και εθνι¬ 
κό κανονιστικό πλαίσιο. 

στ) Η σύνταξη έκθεσης επί διαφωνιών με το Διατάκτη 
ως προς τη νομιμότητα και κανονικότητα των εκκαθα- 
ριζόμενων δαπανών και υποβολή της μετά του σχετι¬ 
κού φακέλου στη Διεύθυνση Συντονισμού και Ελέγχου 
Εφαρμογής Δημοσιολογιστικών Διατάξεων με σχετική 
κοινοποίηση στη Γενική Διεύθυνση Δημοσιονομικών 
Ελέγχων του Γενικού Λογιστηρίου του Κράτους (Γ.Λ. 
Κράτους), σύμφωνα με τα οριζόμενα στην παράγραφο 1 
του άρθρου 26 του ν. 4270/2014. 

ζ) Η σύνταξη έκθεσης προς την αρμόδια υπηρεσία για 
να κινηθεί η προβλεπόμενη από τις κείμενες διατάξεις 
διαδικασία του επιτόπιου ελέγχου. 

η) Η παρακολούθηση και τακτοποίηση των πληρωμών 
που γίνονται με χρηματικά εντάλματα προπληρωμής και 
προσωρινά εντάλματα. 

θ) Η τήρηση του μητρώου πάσης φύσεως προσωπικού 
του Υπουργείου. 

ι) Η παροχή απόψεων στα δικαστήρια, εκτέλεση δικα¬ 
στικών αποφάσεων και κοινοποίηση στην αρμόδια ΔΥΕΕ 
των δικαστικών αποφάσεων από τις οποίες προκύπτει 
επιβάρυνση του προϋπολογισμού. 

ια) Η μέριμνα για την αποτροπή συσσώρευσης οφει¬ 
λών. 

ιβ) Παροχή βεβαιώσεων επί των πράξεων διορισμών, 
εντάξεων, μετατάξεων, αποσπάσεων και προαγωγών του 
προσωπικού κάθε κατηγορίας του φορέα για την ύπαρξη 
σχετικών προβλέψεων στον προϋπολογισμό του. 

ιγ) Σύνταξη έκθεσης προς την αρμόδια Δ.Υ.Ε.Ε. σύμ¬ 
φωνα με τις διατάξεις της παραγράφου 3δ του άρθρου 
66 του ν. 4270/2014 όπως ισχύει και του περί ανάληψης 
υποχρεώσεων από τους διατάκτες προεδρικού διατάγ¬ 
ματος (π.δ. 80/2016). 

ιδ) Κατάρτιση του σχεδίου απόφασης ανάληψης 
υποχρεώσεων κατόπιν τεκμηριωμένου αιτήματος του 
διατάκτη και καταχώρηση των αναλαμβανόμενων δε¬ 
σμεύσεων στα οικεία λογιστικά βιβλία και στο Μητρώο 
Δεσμεύσεων, σύμφωνα με τις διατάξεις του προεδρικού 
διατάγματος περί ανάληψης υποχρεώσεων από τους δια- 
τάκτες (π.δ. 80/2016). 

ιε) Εισήγηση αρμοδίως για καταλογισμό δημόσιου 
υπολόγου, καθώς και λαβόντος αχρεώστητη πληρωμή. 

ιστ) Τήρηση του Μητρώου Δεσμεύσεων Τακτικού Προϋ¬ 
πολογισμού. 

ιζ) Παροχή στοιχείων, βεβαιώσεων και οδηγιών ανα¬ 
φορικά με αποδοχές, πρόσθετες αμοιβές, αποζημιώσεις, 
κρατήσεις κ.λπ., για το πάσης φύσεως προσωπικό του 
Υπουργείου. 

ιη) Παροχή στοιχείων επί θεμάτων που αφορούν στο 
Τμήμα. 

IIΤμήμα: Μεταθέσεων και Υπηρεσιακών Μετακινήσεων 
Στην αρμοδιότητα του Τμήματος ανήκουν: 
α) Τα οδοιπορικά έξοδα και αποζημιώσεις των υπαλ¬ 
λήλων του Υπουργείου Εξωτερικών, οι οποίοι μετακι¬ 
νούνται για λόγους υπηρεσίας στο εσωτερικό ή στην 
αλλοδαπή. 

β) Τα οδοιπορικά έξοδα και η αποζημίωση διπλωμα¬ 
τικών ταχυδρόμων γενικά, καθώς και έξοδα διακίνησης 
διπλωματικών φακέλων. 

γ) Δαπάνες μεταφοράς οικοσκευής και έξοδα εγκα¬ 
τάστασης υπαλλήλων οι οποίοι αποσπώνται ή μετατί¬ 
θενται. 

δ) Οδοιπορικά έξοδα και αποζημίωση ειδικών αποστο¬ 
λών από το εσωτερικό στο εξωτερικό ή από το εξωτερικό 
στο εσωτερικό. 

ε) Οδοιπορικά έξοδα και αποζημίωση υπαλλήλων οι 
οποίοι μετακινούνται για λόγους υπηρεσίας, εντός και 
εκτός της Επικράτειας, όπου τούτο υπηρετεί ή που κα¬ 
λείται στο εσωτερικό. 

στ) Δαπάνες διδάκτρων και εισιτηρίων αδείας υπαλλή¬ 
λων που υπηρετούν στις Αρχές Εξωτερικής Υπηρεσίας. 

ζ) Ο έλεγχος και η εκκαθάριση των δαπανών αρμο¬ 
διότητας του τμήματος με βάση τα πλήρη και νόμιμα 
δικαιολογητικά στοιχεία τους. 

η) Η σύνταξη έκθεσης επί διαφωνιών με το Διατάκτη 
ως προς τη νομιμότητα και κανονικότητα των εκκαθα- 
ριζόμενων δαπανών και υποβολή της μετά του σχετι¬ 
κού φακέλου στη Διεύθυνση Συντονισμού και Ελέγχου 
Εφαρμογής Δημοσιολογιστικών Διατάξεων με σχετική 
κοινοποίηση στη Γενική Διεύθυνση Δημοσιονομικών 
Ελέγχων του Γενικού Λογιστηρίου του Κράτους (Γ.Λ. 
Κράτους), σύμφωνα μετά οριζόμενα στην παράγραφο 1 
του άρθρου 26 του ν. 4270/2014. 

θ) Η παρακολούθηση και τακτοποίηση των ενταλμά¬ 
των προπληρωμής και η απαλλαγή των υπολόγων. 

ι) Η έκδοση Τίτλου πληρωμής (συμψηφιστικών ενταλ¬ 
μάτων, τακτικών και προπληρωμής), σε συνεργασία με 
την ΕΑΠ (όπου είναι απαραίτητο), μέσα στα καθοριζό¬ 
μενα κατά μήνα όρια πληρωμών και εντός των προ- 
βλεπόμενων προθεσμιών από το ενωσιακό και εθνικό 
κανονιστικό πλαίσιο. 

ια) Ο έλεγχος της τήρησης των περί ανάληψης υπο¬ 
χρεώσεων διατάξεων και παροχή βεβαίωσης επί των 
σχεδίων των σχετικών πράξεων, για την ύπαρξη της 
απαιτούμενης πίστωσης και για τη μη υπέρβαση του 
οριζόμενου κάθε φορά από το αρμόδιο όργανο ποσο¬ 
στού διάθεσης της πίστωσης. 

ιβ) Η σύνταξη έκθεσης προς την αρμόδια υπηρεσία για 
να κινηθεί η προβλεπόμενη από τις κείμενες διατάξεις 
διαδικασία του επιτόπιου ελέγχου. 

ιγ) Η παροχή απόψεων στα δικαστήρια, εκτέλεση δικα¬ 
στικών αποφάσεων και κοινοποίηση στην αρμόδια ΔΥΕΕ 
των δικαστικών αποφάσεων από τις οποίες προκύπτει 
επιβάρυνση του προϋπολογισμού. 

ιδ) Η μέριμνα για την αποτροπή συσσώρευσης οφει¬ 
λών. 

ιε) Η κατάρτιση του σχεδίου απόφασης ανάληψης 
υποχρέωσης κατόπιν τεκμηριωμένου αιτήματος από 
το διατάκτη και η καταχώρηση των αναλαμβανόμενων 


δεσμεύσεων στα οικεία λογιστικά βιβλία και στο Μητρώο 
Δεσμεύσεων. 

ιστ) Σύνταξη έκθεσης προς την αρμόδια Δ.Υ.Ε.Ε. σύμ¬ 
φωνα με τις διατάξεις της παραγράφου 3δ του άρθρου 
66 του ν. 4270/2014 όπως ισχύει και του προεδρικού 
διατάγματος περί ανάληψης υποχρεώσεων από τους 
διατάκτες (π.δ. 80/2016). 

ιζ) Τήρηση του Μητρώου Δεσμεύσεων Τακτικού Προϋ¬ 
πολογισμού. 

ιη) Παροχή στοιχείων, βεβαιώσεων και οδηγιών ανα¬ 
φορικά με αποδοχές, πρόσθετες αμοιβές, αποζημιώσεις, 
κρατήσεις κ.λπ., για το πάσης φύσεως προσωπικό του 
Υπουργείου. 

ιθ) Παροχή στοιχείων επί θεμάτων που αφορούν στο 
Τμήμα. 

III Τμήμα: Ελέγχου, Εκκαθάρισης και έκδοσης εντολών 
πληρωμής δαπανών Κεντρικής Υπηρεσίας 
α) Η κατάρτιση του σχεδίου απόφασης ανάληψης 
υποχρέωσης δαπανών Κεντρικής Υπηρεσίας κατόπιν 
τεκμηριωμένου αιτήματος από το διατάκτη και η κατα¬ 
χώρηση των αναλαμβανόμενων δεσμεύσεων στα οικεία 
λογιστικά βιβλία και στο Μητρώο Δεσμεύσεων. 

β) Ο έλεγχος της τήρησης των περί αναλήψεως υπο¬ 
χρεώσεων διατάξεων και παροχή βεβαίωσης επί των 
σχεδίων των σχετικών πράξεων για την ύπαρξη της 
απαιτούμενης πίστωσης και για τη μη υπέρβαση του 
οριζόμενου κάθε φορά από το αρμόδιο όργανο ποσο¬ 
στού διάθεσης της πίστωσης. 

γ) Η σύνταξη έκθεσης προς την αρμόδια Δ.Υ.Ε.Ε. σύμ¬ 
φωνα με τις διατάξεις της παρ. 3δ του άρθρου 66 του 
ν. 4270/2014 όπως ισχύει και του περί ανάληψης υπο¬ 
χρεώσεων από τους διατάκτες προεδρικού διατάγματος 
(π.δ. 80/2016). 

δ) Η τακτοποίηση των χρηματικών ενταλμάτων προ¬ 
πληρωμής. 

ε) Η εισήγηση για τον καταλογισμό του υπερήμερου 
υπολόγου, καθώς και λαβόντος αχρεώστητη πληρωμή 
σύμφωνα με τις κείμενες διατάξεις. 

στ) Η καταχώριση των δεσμεύσεων στα οικεία λογι¬ 
στικά βιβλία, στο Μητρώο Δεσμεύσεων. 

ζ) Η τήρηση Μητρώου Δεσμεύσεων του Προγράμμα¬ 
τος Δημοσίων Επενδύσεων. 

η) Η παροχή απόψεων στα δικαστήρια, εκτέλεση δικα¬ 
στικών αποφάσεων και κοινοποίηση στην αρμόδια ΔΥΕΕ 
των δικαστικών αποφάσεων από τις οποίες προκύπτει 
επιβάρυνση του προϋπολογισμού. 

θ) Η έκδοση επιτροπικών ενταλμάτων για τη μεταβίβα¬ 
ση πιστώσεων στους δευτερεύοντες διατάκτες. 

ι) Έλεγχος και εκκαθάριση δαπανών με βάση τα πλήρη 
και νόμιμα δικαιολογητικά αυτών. 

ια) Έκδοση τίτλου για την πληρωμή των δαπανών, 
μέσα στα καθοριζόμενα κατά μήνα όρια πληρωμών και 
εντός των προβλεπομένων προθεσμιών από το ενωσι- 
ακό και εθνικό κανονιστικό πλαίσιο. 

ιβ) Σύνταξη έκθεσης επί διαφωνιών με το διατάκτη 
ως προς τη νομιμότητα και κανονικότητα των εκκαθα- 
ριζόμενων δαπανών και υποβολή της μετά του σχετι¬ 
κού φακέλου στη Διεύθυνση Συντονισμού και Ελέγχου 
Εφαρμογής Δημοσιολογιστικών Διατάξεων με σχετική 

κοινοποίηση στην αρμόδια Γενική Διεύθυνση Δημοσιο¬ 
νομικών Ελέγχων του Γενικού Λογιστηρίου του Κράτους 
(Γ.Λ. Κράτους), σύμφωνα με τα οριζόμενα στην παράγρα¬ 
φοι του άρθρου 26 του ν. 4270/2014. 

ιγ) Σύνταξη έκθεσης προς την αρμόδια Υπηρεσία προ- 
κειμένου να κινηθεί η προβλεπόμενη από τις κείμενες 
διατάξεις διαδικασία του επιτόπου ελέγχου, 
ιδ) Μέριμνα για την αποτροπή συσσώρευσης οφειλών, 
ιε) Τήρηση των λογιστικών βιβλίων που προβλέπονται 
από τις ισχύουσες διατάξεις. 

ιστ) Συγκέντρωση δεδομένων από το Μητρώο Δε¬ 
σμεύσεων και υποβολή σχετικών αναφορών στη Δ/νση 
Προϋπολογισμού και Δημοσιονομικών Αναφορών. 

ιζ) Καταχώρηση των στοιχείων των δικαιούχων δαπα¬ 
νών και τήρηση του μητρώου αυτών, 
ιη) Αποκατάσταση πάγιων προκαταβολών, 
ιθ) Παρακολούθηση μηνιαίωςσε ξεχωριστή κατάστα¬ 
ση των εγγραφών που γίνονται στα λογιστικά βιβλία του 
φορέα για κάθε δευτερεύοντα διατάκτη. 

κ) Παρακολούθηση του βιβλίου υπολόγων και εισήγη¬ 
ση στον ΣΤ' Γενικό Διευθυντή για την έκδοση εντολών 
προς τους οικείους εκκαθαριστές αποδοχών για την επί¬ 
σχεση των αποδοχών δημόσιων υπολόγων που καθυστε¬ 
ρούν την απόδοση λογαριασμού, καθώς και εισήγηση 
στον αρμόδιο Επίτροπο του Ελεγκτικού Συνεδρίου για 
τον καταλογισμό του υπερήμερου υπολόγου, σύμφωνα 
με τις κείμενες διατάξεις. 

κα) Έκδοση συμψηφιστικών ενταλμάτων (τακτικών 
και προπληρωμής) για την εμφάνιση των εξόδων που 
βαρύνουν το Πρόγραμμα Δημοσίων Επενδύσεων στη 
δημόσια ληψοδοσία, καθώς και έκδοση λοιπών συμψη- 
φιστικών χρηματικών ενταλμάτων, όπου προβλέπεται. 

κβ) Ορθολογική αξιοποίηση των πόρων του Υπουρ¬ 
γείου βάσει των γενικών αρχών και κανόνων για τη δη¬ 
μοσιονομική διαχείριση του ν. 4270/2014. 

ίνΤμήμα: Ελέγχου, Εκκαθάρισης και έκδοσης εντολών 
πληρωμής δαπανών Εξωτερικής Υπηρεσίας 
α) Η κατάρτιση του σχεδίου απόφασης ανάληψης 
υποχρέωσης δαπανών Εξωτερικής Υπηρεσίας κατόπιν 
τεκμηριωμένου αιτήματος από το διατάκτη και η κατα¬ 
χώρηση των αναλαμβανόμενων δεσμεύσεων στα οικεία 
λογιστικά βιβλία και στο Μητρώο Δεσμεύσεων. 

β) Ο έλεγχος της τήρησης των περί αναλήψεως υπο¬ 
χρεώσεων διατάξεων και παροχή βεβαίωσης επί των 
σχεδίων των σχετικών πράξεων για την ύπαρξη της 
απαιτούμενης πίστωσης και για τη μη υπέρβαση του 
οριζόμενου κάθε φορά από το αρμόδιο όργανο ποσο¬ 
στού διάθεσης της πίστωσης. 

γ) Η σύνταξη έκθεσης προς την αρμόδια Δ.Υ.Ε.Ε. [απαι¬ 
τείται συμπλήρωση: σύμφωνα μετις διατάξειςτηςπαρ. βδ 
του άρθρου 66 του ν. 4270/2014 όπως ισχύει και του περί 
ανάληψης υποχρεώσεων από τους διατάκτες προεδρι¬ 
κού διατάγματος (π.δ. 80/2016). 

δ) Η τακτοποίηση των χρηματικών ενταλμάτων προ¬ 
πληρωμής. 

ε) Η εισήγηση για τον καταλογισμό του υπερήμερου 
υπολόγου, καθώς και λαβόντος αχρεώστητη πληρωμή 
σύμφωνα με τις κείμενες διατάξεις. 


στ) Η καταχώριση των δεσμεύσεων στα οικεία λογι¬ 
στικά βιβλία, στο Μητρώο Δεσμεύσεων. 

ζ) Η τήρηση Μητρώου Δεσμεύσεων του Προγράμμα¬ 
τος Δημοσίων Επενδύσεων. 

η) Η παροχή απόψεων στα δικαστήρια, εκτέλεση δικα¬ 
στικών αποφάσεων και κοινοποίηση στην αρμόδια ΔΥΕΕ 
των δικαστικών αποφάσεων από τις οποίες προκύπτει 
επιβάρυνση του προϋπολογισμού. 

θ) Η έκδοση επιτροπικών ενταλμάτων για τη μεταβίβα¬ 
ση πιστώσεων στους δευτερεύοντες διατάκτες. 

ι) Έλεγχος και εκκαθάριση δαπανών με βάση τα πλήρη 
και νόμιμα δικαιολογητικά αυτών. 

ια) Έκδοση τίτλου για την πληρωμή των δαπανών, 
μέσα στα καθοριζόμενα κατά μήνα όρια πληρωμών και 
εντός των προβλεπομένων προθεσμιών από το ενωσι- 
ακό και εθνικό κανονιστικό πλαίσιο. 

ιβ) Σύνταξη έκθεσης επί διαφωνιών με το διατάκτη 
ως προς τη νομιμότητα και κανονικότητα των εκκαθα- 
ριζόμενων δαπανών και υποβολή της μετά του σχετι¬ 
κού φακέλου στη Διεύθυνση Συντονισμού και Ελέγχου 
Εφαρμογής Δημοσιολογιστικών Διατάξεων με σχετική 
κοινοποίηση στην αρμόδια Γενική Διεύθυνση Δημοσιο¬ 
νομικών Ελέγχων του Γενικού Λογιστηρίου του Κράτους 
(Γ.Λ. Κράτους), σύμφωνα με τα οριζόμενα στην παράγρα¬ 
φο ι του άρθρου 26 του ν. 4270/2014. 

ιγ) Σύνταξη έκθεσης προς την αρμόδια Υπηρεσία προ- 
κειμένου να κινηθεί η προβλεπόμενη από τις κείμενες 
διατάξεις διαδικασία του επιτόπου ελέγχου, 
ιδ) Μέριμνα για την αποτροπή συσσώρευσης οφειλών, 
ιε) Τήρηση των λογιστικών βιβλίων που προβλέπονται 
από τις ισχύουσες διατάξεις. 

ιστ) Συγκέντρωση δεδομένων από το Μητρώο Δε¬ 
σμεύσεων και υποβολή σχετικών αναφορών στη Δ/νση 
Προϋπολογισμού και Δημοσιονομικών Αναφορών. 

ιζ) Καταχώρηση των στοιχείων των δικαιούχων δαπα¬ 
νών και τήρηση του μητρώου αυτών, 
ιη) Αποκατάσταση πάγιων προκαταβολών, 
ιθ) Παρακολούθηση μηνιαίωςσε ξεχωριστή κατάστα¬ 
ση των εγγραφών που γίνονται στα λογιστικά βιβλία του 
φορέα για κάθε δευτερεύοντα διατάκτη. 

κ) Παρακολούθηση του βιβλίου υπολόγων και εισήγη¬ 
ση στον ΣΤ' Γενικό Διευθυντή για την έκδοση εντολών 
προς τους οικείους εκκαθαριστές αποδοχών για την επί¬ 
σχεση των αποδοχών δημόσιων υπολόγων που καθυστε¬ 
ρούν την απόδοση λογαριασμού, καθώς και εισήγηση 
στον αρμόδιο Επίτροπο του Ελεγκτικού Συνεδρίου για 
τον καταλογισμό του υπερήμερου υπολόγου, σύμφωνα 
με τις κείμενες διατάξεις. 

κα) Έκδοση συμψηφιστικών ενταλμάτων (τακτικών 
και προπληρωμής) για την εμφάνιση των εξόδων που 
βαρύνουν το Πρόγραμμα Δημοσίων Επενδύσεων στη 
δημόσια ληψοδοσία, καθώς και έκδοση λοιπών συμψη- 
φιστικών χρηματικών ενταλμάτων, όπου προβλέπεται. 

κβ) Ορθολογική αξιοποίηση των πόρων του Υπουρ¬ 
γείου βάσει των γενικών αρχών και κανόνων για τη δη¬ 
μοσιονομική διαχείριση του ν. 4270/2014. 

V Τμήμα: Πληρωμής Δαπανών και Λοιπών Οικονομι¬ 
κών Θεμάτων 

Στην αρμοδιότητα του Τμήματος ανήκουν: 
α) Η παραγωγή στο Ολοκληρωμένο Πληροφοριακό 
Σύστημα Δημοσιονομικής Πολιτικής (Ο.Π.Σ.Δ.Π.) ηλε¬ 
κτρονικών Εντολών Μεταφοράς και Πίστωσης Λογαρια¬ 
σμού προς την Τράπεζα της Ελλάδος για την εξόφληση 
των εκδιδόμενων χρηματικών ενταλμάτων με πίστωση 
των τραπεζικών λογαριασμών των δικαιούχων, 
β) Μεριμνά για: 

- την απόδοση των διενεργούμενων κρατήσεων υπέρ 
τρίτων στους δικαιούχους (ασφαλιστικά ταμεία κ.λπ.), 

- τη διενέργεια συμψηφισμών και απόδοση στο Δημό¬ 
σιο και στα οικεία ασφαλιστικά ταμεία των οφειλών των 
δικαιούχων που αναγράφονται στις σχετικές βεβαιώσεις 
φορολογικών και ασφαλιστικών οφειλών, 

- την ενημέρωση δικαιούχων και φορέων για την έκ¬ 
δοση χρηματικών ενταλμάτων και την πληρωμή των 
δικαιούχων, 

-την καταχώριση στοιχείων και την τήρηση των κατα¬ 
σχέσεων και εκχωρήσεων στα τηρούμενα βιβλία. 

γ) Η αποστολή μηνιαίας αναφοράς στις αρμόδιες 
Οικονομικές Υπηρεσίες των Διατακτών σχετικά με τα 
χρηματικά εντάλματα που εκδίδονται και το χρόνο εξό¬ 
φλησης αυτών. 

Άρθρο 50Α 

Αυτοτελές Γραφείο Προϋπολογισμού 
και Δημοσιονομικών Αναφορών 
Στην αρμοδιότητα του Αυτοτελούς Γραφείου περιλαμ¬ 
βάνονται: 

α) Η σύνταξη του προϋπολογισμού, τακτικού και ΠΔΕ, 
παρακολούθηση και επιμέλεια της εκτέλεσής του. 

β) Οι μεταβολές, όσον αφορά στην κατανομή των δα¬ 
πανών του προϋπολογισμού, κατά την πορεία εκτέλεσης 
του και η αναγραφή εκτάκτων ή συμπληρωματικών πι¬ 
στώσεων. 

γ) Ο έλεγχος, η συμπλήρωση και διαβίβαση προς το 
Ελεγκτικό Συνέδριο των ετησίων συγκεντρωτικών κατα¬ 
στάσεων, τις οποίες υποβάλουν οι Προξενικές Αρχές για 
τις δαπάνες που αναλήφθη καν από τις εισπράξεις τους. 

δ) Η συγκέντρωση, στατιστικών στοιχείων και αποστο¬ 
λή τους στις αρμόδιες στατιστικές υπηρεσίες. 

ε) Η διαχείριση (σύσταση - κατάργηση - παρακολού¬ 
θηση) της Παγίας Προκαταβολής της Κεντρικής και της 
Εξωτερικής Υπηρεσίας. 

στ) Η υποβολή μηνιαίων αναφορών στο ΓΛΚ και στο 
Υπουργείο Οικονομίας και Ανάπτυξης (για το ΠΔΕ) για 
εκκρεμείς δεσμεύσεις, απλήρωτες υποχρεώσεις και ληξι¬ 
πρόθεσμες οφειλές του προϋπολογισμού του Υπουργείου. 

ζ) Η κατάρτιση του απολογισμού εξόδων του Υπουρ¬ 
γείου για το οικονομικό έτος που έληξε. 

η) Η παροχή απόψεων στα δικαστήρια, εκτέλεση δικα¬ 
στικών αποφάσεων και κοινοποίηση στην αρμόδια ΔΥΕΕ 
των δικαστικών αποφάσεων από τις οποίες προκύπτει 
επιβάρυνση του προϋπολογισμού. 

Άρθρο 51 

ΣΤ5 Διεύθυνση Προμηθειών και Λειτουργικών 

Δαπανών Αρμοδιότητες Διάρθρωση 

1. Η ΣΤ5 Διεύθυνση Προμηθειών και Λειτουργικών 
Δαπανών είναι αρμόδια για τη διασφάλιση της ομαλής 


λειτουργίας του Υπουργείου με την εξεύρεση των ανα¬ 
γκαίων πόρων και υπηρεσιών με τον αποδοτικότερο 
τρόπο. 

Ειδικότερα: 

α) Εισηγείται, αρμοδίως, την έγκριση, σε βάρος του 
ετησίου προϋπολογισμού, των δαπανών αρμοδιότητάς 
της του Υπουργείου Εξωτερικών και συγκεντρώνει τα 
δικαιολογητικά των δαπανών τα οποία οι υπόλογοι και 
οι δικαιούχοι υποβάλλουν σύμφωνα με το νόμο, μετά 
δε τον έλεγχο της πληρότητάς τους και την αναγνώρισή 
τους τα προωθεί στην Υπηρεσία Δημοσιονομικού Ελέγ¬ 
χου που λειτουργεί στο Υπουργείο Εξωτερικών. 

β) Μεριμνά για την προμήθεια και διαχείριση των ανα¬ 
γκαίων μηχανημάτων, υλικών και άλλων εφοδίων, όπως 
προβλέπεται από τις κείμενες διατάξεις. 

γ) Μεριμνά για τις διαδικασίες, οι οποίες απαιτούνται 
σύμφωνα με το νόμο για την απόκτηση ιδιοκτήτων κτι¬ 
ρίων των διπλωματικών αρχών και κατοικιών των υπαλ¬ 
λήλων του Υπουργείου Εξωτερικών. 

2. Η ΣΤ5 Διεύθυνση Προμηθειών και Λειτουργικών 
Δαπανών περιλαμβάνει δύο (2) Τμήματα. 

I Τμήμα: Προμηθειών και Λειτουργικών Δαπανών Κε¬ 
ντρικής Υπηρεσίας 

II Τμήμα: Προμηθειών και Λειτουργικών Δαπανών Εξω¬ 
τερικής Υπηρεσίας. 

3. Η αρμοδιότητα κατά Τμήμα της ΣΤ5 Διεύθυνσης 
κατανέμεται ως ακολούθως: 

I Τμήμα: Προμηθειών και Λειτουργικών Δαπανών Κε¬ 
ντρικής Υπηρεσίας 

Στην αρμοδιότητα του Τ μήματος ανήκουν: 

α) Ο προγραμματισμός και η προμήθεια αναλώσιμου 
και παγίου υλικού για την Κεντρική Υπηρεσία και τις 
Περιφερειακές Υπηρεσίες του Υπουργείου Εξωτερικών. 

β) Η διενέργεια των απαραίτητων διαδικαστικών ενερ¬ 
γειών για τη σύναψη και εκτέλεση συμβάσεων προμήθει¬ 
ας ειδών και παροχής υπηρεσιών όλων των υπηρεσιών 
του Υπουργείου. 

γ) Η συγκέντρωση αιτημάτων προμηθειών από το σύ¬ 
νολο των υπηρεσιών της Κεντρικής Υπηρεσίας, η κωδι¬ 
κοποίησή τους και η κατάρτιση ενιαίο προγράμματος 
προμηθειών. 

δ) Η τήρηση ηλεκτρονικού αρχείου με όλα τα στοιχεία 
για τους διαγωνισμούς, τις προσφορές και τις προμή¬ 
θειες. 

ε) Η επίβλεψη και διαχείριση του υλικού της Κεντρικής 
Υπηρεσίας, η τήρηση μητρώου παγίων και ηλεκτρονικού 
αρχείου αποθήκης. 

στ) Η διατήρηση και ενημέρωση αρχείου περιουσια¬ 
κών στοιχείων του Υπουργείου. 

ζ) Οι δαπάνες οι οποίες προβλέπονται στα άρθρα 162, 
163 και 164 του Οργανισμού του Υπουργείου Εξωτερι¬ 
κών και αφορούν την Κεντρική Υπηρεσία. 

η) Οι δαπάνες μεταφράσεων δημοσίων εγγράφων των 
Υπηρεσιών στο εσωτερικό. 

II Τμήμα: Προμηθειών και Λειτουργικών Δαπανών Εξω¬ 
τερικής Υπηρεσίας. 

Στην αρμοδιότητα του Τμήματος ανήκουν: 
α) Οι κάθε φύσης δαπάνες (συντηρήσεων, επισκευών, 
λειτουργίας κ.λπ.) των κτιρίων που χρησιμοποιούνται 
στο εξωτερικό από τις διπλωματικές αρχές, είτε αυτά 
είναι ιδιόκτητα είτε μισθωμένα. 

β) Οι δαπάνες οι οποίες προβλέπονται στο άρθρο 161 
του Οργανισμού του Υπουργείου Εξωτερικών. 

γ) Οι άλλες κάθε φύσης δαπάνες λειτουργίας των Αρ¬ 
χών της Εξωτερικής Υπηρεσίας. 

δ) Οι δαπάνες οι οποίες προβλέπονται στα άρθρα 162, 
163 και 164 του Οργανισμού του Υπουργείου Εξωτερι¬ 
κών και αφορούν την Εξωτερική Υπηρεσία. 

ε) Οι δαπάνες μεταφράσεων δημοσίων εγγράφων των 
Υπηρεσιών στο εξωτερικό.». 


Άρθρο 2 

Η παρούσα απόφαση αρχίζει να ισχύει από την 1-1-2017. 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Δεκεμβρίου 2016 

Οι Υπουργοί 

Αναπληρωτής Υπουργός 
Εξωτερικών Οικονομικών 

ΝΙΚΟΛΑΟΣ ΚΟΤΖΙΑΣ ΓΕΩΡΓΙΟΣ ΧΟΥΛΙΑΡΑΚΗΣ 

Διοικητικής Ανασυγκρότησης 

ΟΛΓΑ ΓΕΡΟΒΑΣΙΛΗ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 


Την ευθύνη για την εκτύπωση, διαχείριση και κυκλοφορία των φύλλων της Εφημερίδας της 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση ά05@θΐ·9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 


2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος,τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 
Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θΐ^ 1. 

Πληροφορίες σχετικά με την λειτουργία 
της ιστοσελίδας: ΓιβΙράεςΚ.θ^εΙ.ξΐ 1, 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 
ννεΐ3Π13$ΐ6Ι < .6ΐ@6ΐ.9Ι ι 
Πληροφορίες για γενικό πρωτόκολλο 
και αλληλογραφία: 9>'3Πΐιπ3ΐ6ί3@6ΐ.9 ι ' 


























